'n Macan wat rêrig kán . . . | Netwerk24
Die foto is maar onduidelik, maar onder die Macan Turbo se enjinkap skuil daar nou 'n bielie van 'n 2.9-liter-biturbo wat jou sportmotorverrigting in 'n sportnuts gee.
Jou tradisionele sportnuts op die buurman se oprit is lankal nie meer die gewone krooskarweier soos van weleer nie. Dié klas rygoed kan vandag kers vashou met die beste van sportsedans wanneer dit by verrigtingsyfers kom – in 'n reguit lyn, bygesê.
Neem Porsche se jongste Macan Turbo, die vlagskip in die Macan-reeks. As jy reg kan onthou, het Porsche vroeër sy kompakte topverkoper-sportnuts vernuwe, en in die proses vir almal nuwe viersilinder-bokserturbo's gegee.
In Porsche-taal was die Turbo egter nog altyd die topmodel (van gewone weergawes, die GT-modelle was darem iets meer spesiaal). Dus, of al sy modelle vandag turbogedrewe is al dan nie, die topmodel word steeds die Turbo genoem.